**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD - 935/2019

**1410a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov **(tlač 1410)**– **druhé čítanie**

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením **č. 1756** z 10. mája 2019 pridelila vládny návrh zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov **(tlač 1410)** na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť ako gestorskému

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor Národnej rady Slovenskej republiky** uznesením č. **631** z 11. júna 2019 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

**Výbor Národnej rady Slovenskej republiky pre obranu a bezpečnosť** uznesením č. **192** z 11. júna 2019 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

1. **K čl. I, 1. bodu (§ 2 ods. 1)**

V čl. I § 2 ods. 1 sa za slovom „zvyšovanie“ bodkočiarka nahrádza čiarkou a vkladajú sa slová „a proces spracúvania, schvaľovania a vydávania slovenských obranných štandardov;“.

Ide o spresnenie definície pojmu „obranná štandardizácia“ v nadväznosti na definíciu pojmu „slovenský obranný štandard“ uvedený v § 2 ods. 7 návrhu zákona, ako aj štruktúru a postupnosť úpravy jednotlivých procesov obrannej štandardizácie podľa § 7 až 9 zákona v platnom znení.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. I, 1. bodu (§ 2 ods. 3)**

V čl. I § 2 ods. 3 sa slová „úplne a bez výhrad alebo čiastočne s výhradou“  nahrádzajú slovami „úplne alebo čiastočne, s výhradou alebo bez výhrady“.

Spresnenie znenia definície v súlade s jej znením v Príručke AAP-03, bode 1.6.1.1.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. I, 1. bodu (§ 2 ods. 4)**

V čl. I § 2 ods. 4 text za bodkočiarkou znie: „štandardizačné odporúčanie obsahuje odporúčania na využitie postupov pri vykonávaní medzinárodnej spolupráce výhradne vmateriálovej oblasti a nevyžaduje implementáciu.“.

Pozmeňujúci návrh formulačne upravuje text z dôvodu, že pôvodné znenie evokuje, ako by dôvodom nevyžadovania implementácie štandardizačného odporúčania bolo jeho zameranie na materiálovú oblasť, čo však nezodpovedá navrhovanému § 2 ods. 7, podľa ktorého slovenský obranný štandard môže byť spracovaný alebo prevzatý aj v materiálovej oblasti, pričom podľa navrhovaného § 2 ods. 1 obrannou štandardizáciou je, okrem iného, aj proces implementácie a zahŕňa aj odporúčania aliancie.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. I, 1. bodu (§ 2 ods. 6)**

V čl. I § 2 ods. 6 sa za slová „prispieva k“ vkladá slovo „správnej“.

Pozmeňujúci návrh precizuje navrhovaný text v súlade s osobitnou časťou dôvodovej správy.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. I., 1. bodu [§ 2 ods. 8 písm. a)]**

V čl. I poznámka pod čiarou k odkazu 1 znie:

 „1) Zmluva medzi štátmi, ktoré sú stranami Severoatlantickej zmluvy, a inými štátmi zúčastnenými v Partnerstve za mier vzťahujúca sa na štatút ich ozbrojených síl (oznámenie Ministerstva zahraničných vecí Slovenskej republiky č. 324/1997 Z. z.) v znení dodatkového protokolu (oznámenie Ministerstva zahraničných vecí Slovenskej republiky č. 325/1997 Z. z.) a ďalšieho dodatkového protokolu (oznámenie Ministerstva zahraničných vecí Slovenskej republiky č. 370/2001 Z. z.).“.

Legislatívno-technická úprava precizujúca citáciu platného znenia medzinárodnej  zmluvy spolu s uvedením jej publikácie, vrátane jej dodatkov.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. I, 2. bodu [§ 3 ods. 3 písm. b)]**

V čl. I § 3 ods. 3 písm. b) sa slová „orgánmi Európskej únie“ nahrádzajú slovami „orgánmi a inštitúciami Európskej únie“.

Legislatívno-technická úprava, ktorou sa rešpektuje terminológia EÚ, nakoľko orgány EÚ sú presne vymedzené v čl. 13 ods. 1 Zmluvy o EÚ (ktoré však nezahŕňajú Európsku obrannú agentúru, spolupráca s ktorou sa uvádza v dôvodovej správe).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. **K čl. II**

V čl. II sa slovo „augusta“ nahrádza slovom „septembra“.

Pozmeňujúci návrh posúva nadobudnutie účinnosti zákona na neskorší dátum vzhľadom na potrebný ďalší legislatívny proces.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až** 7hlasovať spoločne, a tieto  **schváliť.**

**IV.**

Gestorský výbor na základe stanovísk výborov vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

Gestorský výbor určil spoločného spravodajcu výborov **Petra ŠUCU** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov **(tlač 1410)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosťč**. 201** na svojej **76**. schôdzi**.**

V Bratislave 18. júna 2019

**Anton HRNKO v. r.**

predseda výboru